19/10/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 6 de outubro de 2015, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Santa Comba (Expte. IN407A 2015/159-1)

Resolución do 6 de outubro de 2015, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Santa Comba (Expte. IN407A 2015/159-1) Expediente: IN407A 2015/159- 1 Promotor: Electra de Santa Comba, S. L. Denominación da instalación: LMTS 20 kV CT Breogán a CT Calvelo e CCTT Curros Enriquez e Labregos. Concello: Santa Comba. FEITOS 1. O 01/06/2015 Electra de Santa Comba, SL solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG núm.128, do 09/07/2015 e no BOP núm.124, do 03/07/2015.3. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión 6. As características técnicas da instalación son as seguintes: ● 1. Instalación e montaxe do Centro de Transformación Interior “Curros Enríquez”, en edificio prefabricado de formigón, incluíndo tres celas de media tensión: dúas celas de entrada/saída de liña motorizada e unha cela de protección mediante fusibles combinados para un transformador de 400 KVA. ● 2. Instalación e montaxe do Centro de Transformacion Interior “Labregos”, en soto de edificio existente, incluíndo tres celas de media tensión: dúas celas de entrada/saída de liña motorizada e unha cela de protección mediante fusibles combinados para un transformador de 400 KVA. ● 3. Liña subterránea de alta tensión de interconexion entre os CT Labregos e CT Curros Enríquez proxectados, en simple circuíto, con condutores unipolares de aluminio e illamento seco tipo RHZ1 20L 12/20 kV 3x(1x240 Al), de 402 m de lonxitude. ● 4. Liña subterránea de alta tensión de interconxexión entre o CT Calvelo (Expte. IN407A 2003/366-1) e o CT Curros Enríquez proxectado, en simple circuíto, con condutores unipolares de aluminio e illamento seco tipo RHZ1 12/20 kV 3x(1x150 Al), de 206 m de lonxitude. ● 5. Liña subterránea de alta tensión de interconexión entre o CT Breogán (Expte 52847) e o CT Labregos proxectado, en simple circuíto, con condutores unipolares de aluminio e illamento seco tipo RHZ1 12/20 kV 3x(1x150 Al), de 308 m de lonxitude. O orzamento da instalación segundo proxecto é de 130.164,36 €. 7. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO 1. Conceder a autorización administrativa previa e a autorización administrativa de construción a dita instalación eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación: ■ As declaracións de conformidade relativas ao material ou equipo, e as certificacións ou homologacións se procede. ■ Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderase interpor recurso de alzada ante o Conselleiro de Economía, Emprego e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 100, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 6 de outubro de 2015. O xefe territorial Isidoro Carlos Fidel Myhre Chrzanowski